S-8271/2020

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 15. desember 2020, á hendur A-x-x L-x-x U-x-x, [...], [...], Reykjavík, fyrir eftirtalin umferðarlagabrot með því að hafa:

1. Sunnudaginn 15. desember 2019 ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist vínandamagn 3,42‰ og amfetamín 30 ng/ml) um Vefarastræti í Mosfellsbæ, við hús nr. 22, þar sem lögregla stöðvaði aksturinn.

2. Sunnudaginn 19. apríl 2020 ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist vínandamagn 1,27‰ og amfetamín 85 ng/ml) um Mörkina í Reykjavík, við hús nr. 3, þar sem lögregla stöðvaði aksturinn.

3. Laugardaginn 2. maí 2020 ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist vínandamagn 1,42‰ og amfetamín 90 ng/ml) um Bústaðaveg í Reykjavík, við Ósland, þar sem lögregla stöðvaði aksturinn.

4. Laugardaginn 9. maí 2020 ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist vínandamagn 1,68‰ og amfetamín 220 ng/ml) um Hraunberg í Reykjavík, við hús nr. 4, þar sem lögregla stöðvaði aksturinn.

Teljast brot í öllum framangreindum ákærulið umvarða við 1., sbr. 3. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 9. desember 2020, hefur ákærða ítrekað verð gerð refsing fyrir akstur sviptur ökuréttindum og akstur undir áhrifum áfengis og/eða ávana- og fíkniefna. Ákærði gekkst undir greiðslu sektar og sviptingu ökuréttar í sex mánuði með viðurlagaákvörðun 18. desember 2014 vegna þjófnaðar, aksturs undi r áhrifum áfengis og ávana- og fíkniefna og án gildra ökuréttinda. Með dómi 3. maí 2018 var ákærði meðal annars sakfelldur fyrir akstur án ökuréttinda, ölvunarakstur og akstur undir áhrifum ávana- og fíkniefna og var sviptur ökuréttindum ævilangt. Með dómi 29. janúar 2020, var ákærði sakfelldur fyrir brot gegn lögreglulögum og ýmis umferðarlagabrot, þar á meðal akstur sviptur ökurétti og akstur undir áhrifum áfengis og ávana- og fíkniefna.

Brot samkvæmt ákæruliðum nr. 1. og 2. voru framin fyrir uppsögu síðastgreinds dóms og verður ákærða því gerður hegningarauki vegna þeirra nú, sbr. 78. gr. almennra hegningarlaga.

Við ákvörðun refsingar vegna brota samkvæmt ákæruliðum nr. 3 og 4 verður við það miðað að ákærði hafi nú í fjórða sinn gerst sekur um akstur undir áhrifum áfengis og/eða ávana og fíkniefna og í annað sinn um akstur sviptur ökurétti, allt innan ítrekunartíma í skilningi 71. gr. almennra hegningarlag Með hliðsjón af dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 4 mánuði.

Með vísan til lagaákvæða í ákæru er áréttuð ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 94.240 krónur, að meðtöldum virðisaukaskatti, og 402.046 krónur í annan sakarkostnað.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari fyrir K-kvk-þf E-kvk-þf saksóknar fulltrúa.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, A-x-x L-x-x U-x-x, sæti fangelsi í 4 mánuði.

Áréttuð er ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 94.240 krónur og 402.046 krónur í annan sakarkostnað.

A-kvk-nf S-kvk-nf